Маратбек Шарафидинов

Шарафидинов, Маратбек (1950, Баткен району) – Кыргыз Республикасынын эл сүрөтчүсү (2003). 1968–75-ж. С. Чуйков атындагы сүрөт окуу жайында, 1975-81-ж. Ташкендеги А. Островский атындагы театр-сүрөт институтунда окуган. 1980-жылдан 1991-жылга чейин М. Рыскулов атындагы Нарын муз. драма театрынды башкы сүрөтчү. О. эле Ош драма театрында В. Шекспирдин “Гамлет”, А. С. Грибоедовдун “Акылдан азап” спектаклдерин, Ысык-Көл драма театрында М. Горькийдин “Адамдар арасында”, К. Баялиновдун “Ажар”, Кыргыз академиялык театрында Н. Байтемировдун “Уркуя”, Т. Абдумомуновдун “Чолпонбай”, М. Гапаровдун “Туздуу чөл”, Ж. Садыковдун “Шабдан баатыр”, Т. Касымбековдун “Курманжан датка” жана башка спектаклдерди көркөмдөп жасалгалаган. 1991-ж. А. Малдыбаев атындагы опера жана балет театрында башкы сүрөтчү. “Курманбек”, “Ажал ордуна”, “Карганын маткеси”, “Паяцы”, “Ак Мөөр”, Ленинград театрында В. Розовдун “Сокку” спектаклин көркөм жасалгалаган. Ш. драмаларды жана операларды көркөм сүрөткерлик менен чечмелеп, өзгөчөлүгүн терең түшүнүп талдайт. Эл аралык Ч. Айтматов атындагы сыйлыгынын лауреаты (2003). Кыргыз ССР Жогорку Советинин (1987), Кыргыз Респ-касынын Ардак грамоталары менен сыйланган. 

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу